เรื่องร้องเรียน: คือพอดีว่าข้างบ้านเจ้าของบ้านซื้อทิ้งไว้แล้วทีนี้มีคนๆนึงเค้าเอาของมาวางไว้เต็มหน้าบ้านข้างๆโดยที่เจ้าของบ้านไม่รับทราบค่ะแล้วมันส่งกลิ่นเหม็นมารบกวนค่ะไม่สามารถติดต่อเจ้าของบ้านได้เลยแล้วของที่เอามาวางไว้มันหมักหมมอะค่ะฝนก็ตกส่งกลิ่นเหม็นแล้วมันส่งผลให้เป็นแหล่งรวมเชื้อโรคเมื่อวานมีหนูออกมาจากของที่วางไว้3-4ตัวเลยค่ะ
การดำเนินการของเจ้าหน้าที่: จากการตรวจสอบพบว่าเป็นการตั้งวางของอยู่ในแนวเขตพื้นที่เอกชนจึงได้ประชาสัมพันธ์ขอความร่วมมือเจ้าของให้เก็บสิ่งของให้เป็นระเบียบเรียบร้อยเพื่อป้องกันมิให้เกิดอันตราย ป้องกันไม่ให้เป็นแหล่งสะสมเพาะพันธ์ของสัตว์ร้าย จากการพูดคุยประชาสัมพันธ์ขอความร่วมมือกับเจ้าของผู้ครอบครองอุปกรณ์สิ่งของที่ตั้งวางดังกล่าวเบื้องต้นได้ขอเวลาดำเนินการเจ็ดวัน ทั้งนี้เจ้าหน้าที่จะดำเนินการติดตามผลการจัดเก็บอุปกรณ์และสิ่งของอย่างต่อเนื่องต่อไป
ความเห็นของผู้แจ้ง: ขอบคุณมากๆค่ะที่ดำเนินการเรื่องเร็วและก็ขอความกรุณาให้เจ้าหน้าที่ช่วยติดตามการจัดเก็บสิ่งของต่อไปให้ด้วยนะคะขอบคุณเจ้าหน้าที่มากๆเลยนะคะที่มาจัดการให้เพราะเป็นปัญหามานานๆมากเลยค่ะ🙏🏻💖
พื้นที่: แขวงดินแดง เขตดินแดง กรุงเทพมหานคร